sa isang sulok, nagkakapipisang wariy bangkay, ay natutulog nagtatangkang matulog ang ilang insik na mamimili, mga liyo, nangamumutla, sumasago ang laway sa mga nakangangang bibig, at naliligo sa malagkit na pawis ng kanilang katawan. ang ilang binata lamang, na ang karamihan ay nangag aaral, madaling makilala dahil sa kanilang kagayakang lubhang maputi at sa maayos na kiyas, ang nangangahas magyaot dito sa popa at proa, na palundaglundag sa mga bakol at kaha, masasaya dahil sa nalalapit na pagpapahinga sa pag aaral. mayamayay pinagtatalunan ang mga galaw ng makina, na inaalaala ang napag aralan, at mayamayay nangagpapaligidligid sa mga binibining kolehiala, sa maghihitsong may mapupulang labi at may kuwintas na sampaga, at inaapungutan ang mga dalaga ng mga salitang nagpapatawa ikipinagtatakip sa mukha ng mga pamaypay na may pinta.